b'\n_START_ARTICLE_\nPolidevk (luna)\n_START_SECTION_\nOdkritje in imenovanje\n_START_PARAGRAPH_\nLuno Polidevk je odkrila skupina Cassini Imaging Science Team 24. oktobra leta 2004  na slikah, ki so jih posneli \xc5\xbee 21. oktobra istega leta . Prvotno so jo ozna\xc4\x8dili z za\xc4\x8dasnim imenom S/2004 S 5. Znana je tudi kot Saturn XXXIV._NEWLINE_Uradno ime je dobila 21. januarja 2005  po Polidevku iz gr\xc5\xa1ke mitologije (drugo ime za Poluksa, ki je bil dvoj\xc4\x8dek Kastorja).\n_START_SECTION_\nTirnica\n_START_PARAGRAPH_\nOd vseh Trojancev v sistemu Saturna se luna Polidevk najbolj oddalji od Lagrangeeve to\xc4\x8dke. Libracija jo premakne za 31,4 \xc2\xba pro\xc4\x8d od lune Dione in za 26,1 \xc2\xba proti njej v \xc4\x8dasu vsakih 790,931 dni. Zaradi tega se polmer njene tirnice spreminja tudi za 7660 km v odnosu do lune Dione.'